CELEX: 32020R1095
Language: ro
Date: 2020-07-24 00:00:00
Title: Regulamentul de punere în aplicare (UE) 2020/1095 al Comisiei din 24 iulie 2020 de modificare a Regulamentului de punere în aplicare (UE) 2015/502, privind autorizarea preparatului de Saccharomyces cerevisiae NCYC R404 ca aditiv pentru hrana vacilor de lapte (Text cu relevanță pentru SEE)

27.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 241/18
               
            
         REGULAMENTUL DE PUNERE ÎN APLICARE (UE) 2020/1095 AL COMISIEI
         din 24 iulie 2020
         de modificare a Regulamentului de punere în aplicare (UE) 2015/502, privind autorizarea preparatului de Saccharomyces cerevisiae NCYC R404 ca aditiv pentru hrana vacilor de lapte
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
         întrucât:
         
                     (1)
                  
                  
                     În conformitate cu Regulamentul (CE) nr. 1831/2003, preparatul de Saccharomyces cerevisiae NCYC R404, ca aditiv furajer pentru hrana vacilor de lapte, a fost autorizat prin Regulamentul de punere în aplicare (UE) 2015/502 al Comisiei (2).
                  
               
                     (2)
                  
                  
                     Regulamentul de punere în aplicare (UE) 2015/502 a fost modificat prin Regulamentul de punere în aplicare (UE) 2019/146 al Comisiei (3).
                  
               
                     (3)
                  
                  
                     La 8 ianuarie 2020, titularul autorizației, Micron Bio-systems Ltd, a depus o cerere în conformitate cu articolul 13 alineatul (3) din Regulamentul (CE) nr. 1831/2003, propunând modificarea numelui reprezentantului său. Solicitantul susține că FF Chemicals BV va acționa în calitate de reprezentant al său în Uniune în ceea ce privește aditivul pentru hrana animalelor în cauză. Cererea a fost însoțită de datele justificative relevante.
                  
               
                     (4)
                  
                  
                     Modificarea propusă a condițiilor autorizației este de natură pur administrativă și nu implică necesitatea unei noi evaluări a aditivului în cauză. Autoritatea Europeană pentru Siguranța Alimentară a fost informată cu privire la cerere.
                  
               
                     (5)
                  
                  
                     Pentru a permite FF Chemicals BV să acționeze în calitate de reprezentant al titularului autorizației, este necesar să se modifice termenii autorizației în cauză. Prin urmare, denumirea reprezentantului trebuie să fie modificată în titlul Regulamentului de punere în aplicare (UE) 2015/502 și în anexa la regulamentul respectiv.
                  
               
                     (6)
                  
                  
                     Prin urmare, Regulamentul de punere în aplicare (UE) 2015/502 trebuie modificat în consecință.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului de punere în aplicare (UE) 2015/502
            Regulamentul de punere în aplicare (UE) 2015/502 se modifică după cum urmează:
            
                        1.
                     
                     
                        În titlu, cuvintele „Micron Bio-Systems Ltd, reprezentat de FeedVision BV” se înlocuiesc cu cuvintele „Micron Bio-Systems Ltd, reprezentat de FF Chemicals BV”.
                     
                  
                        2.
                     
                     
                        Pe a doua coloană din anexă „Numele titularului autorizației”, cuvintele „Micron Bio-Systems Ltd, reprezentat de FeedVision BV” se înlocuiesc cu cuvintele „Micron Bio-Systems Ltd, reprezentat de FF Chemicals BV.”
                     
                  
         
            Articolul 2
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 iulie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 268, 18.10.2003, p. 29.
         
            (2)  Regulamentul de punere în aplicare (UE) 2015/502 al Comisiei din 24 martie 2015 privind autorizarea preparatului de Saccharomyces cerevisiae NCYC R404 ca aditiv pentru hrana vacilor de lapte (titular al autorizației Micro Bio-Systems Ltd, reprezentat de FeedVision BV) (JO L 79, 25.3.2015, p. 57).
         
            (3)  Regulamentul de punere în aplicare (UE) 2019/146 al Comisiei din 30 ianuarie 2019 de modificare a Regulamentului de punere în aplicare (UE) 2015/502, privind autorizarea preparatului de Saccharomyces cerevisiae NCYC R404 ca aditiv pentru hrana vacilor de lapte (JO L 27, 31.1.2019, p. 12).